Lõpuks hakkab asjast asja saama. 😍
#000000
Esmaspäev: trennivaba. Läksin lähetusse Ida-Virumaale ja nautisin trennivaba päeva pärast pikemat pühapäevast jooksu Otepääl.
#000001
Teisipäev: jooks. Terve päeva veetsin erinevatel kohtumistel ja enne õhtusööki tekkis pisike auk päevakavas, kus veidikene ennast liigutama pärast pikka istumise päeva. Seega vaatasin välja pisikese ringi Saka mõisa ümbruses ja jooksime kolleegiga ühe kiire viieka. Tagasitulles jube vastutuul, aga see-eest oli minnes taganttuules mõnus lennukas tunne sees. 5 km on ikka parem kui null. 5,24 km, 7:14 min/km, 152 l/min
#000002
Neljapäev: jooks. Eelmise päeva prügi järele kummardamisest oli selg päris tundlik, aga jooksmisest see ei seganud. Käisin uut sadamaraudtee kergliiklusteed proovimas ja see on täitsa tore uus alternatiiv kõigile olemasolevatele radadele. Kesklinnast ronisin Võru tn Maximani mäest üles ja siis oli ainult allamäge kulgemine mööda uut teed. Väga mõnus. 🙂 Sääred on natuke valusad ja pinges, aga loodetavasti mudimine ja massaažipüstol leevendavad asja. 7,16 km, 7:10 min/km, 151 l/min
#000004
Pühapäev: pikk jooks. Kas te näete, mis siin kirjas on? 😍 Pikk jooks, mitte enam jooks-kõnd. Lõpuks! Ilm oli küll väga vihmane ja tuuline, aga nautisin oma 2-tunnist ringi 100%. Lõpuks tegi pulss koostööd ja sain lihtsalt nautida jooksmist ega pidanud iga minut kella vahtima. Milline suurepärane tunne. Isegi tõusudel ja sildadel oli olukord igati okei. Need on need kõige tänuväärsemad ja erilisemad jooksud, mida ma üle kõige armastan. 💙 16,8 km, 7:09 min/km, 151 l/min
#000006
Mul on nii hea meel ja ma olen nii tänulik, et rauatablettidest ja mõistlikust treeningust lõpuks mingit tulemust näha saab. See on alati hea tunne, kui kuskil raskuste tunneli lõpus valgus piiluma hakkab. Olin oma kevadhooaja juba maha matnud, aga ehk miskit sellest siiski veel asja saab. Järgmisel pühapäeval ootab ees Viljandi järvejooks. Eesmärk on normaalse enesetundega rada läbida. Eks näis, kuidas läheb.
#000007
Tere! Minu nimi on Margit, olen 29-aastane Tartu spordifanatt, kes naudib reisimist, head sööki ja fotograafiat.
2013. aastal kaotasin oma kehakaalust ligikaudu veerandi ning tänu sellele leidsin uue ja tugeva armastuse spordi ning eelkõige jooksmise vastu. Praeguseks olen läbinud üle 100 spordiürituse, sh 6 täispikka jooksumaratoni, 21 poolmaratoni, 3 triatloni jpm.
2019. aasta lõpus algas minu võitlus tundmatu südamehaigusega. Lubasin endale, et ühel päeval jooksen ma jälle. 2021. aasta 2. oktoobril täitsin selle lubaduse.
Selles blogis räägin enamasti jooksmisest ja treeningutest, aga jagan ka mõtteid toidu, tervise, kodu loomise ja muudel teemadel.
#000017
Tere! Minu nimi on Margit, olen 29-aastane Tartu spordifanatt, kes naudib reisimist, head sööki ja fotograafiat.
#000018
2013. aastal kaotasin oma kehakaalust ligikaudu veerandi ning tänu sellele leidsin uue ja tugeva armastuse spordi ning eelkõige jooksmise vastu. Praeguseks olen läbinud üle 100 spordiürituse, sh 6 täispikka jooksumaratoni, 21 poolmaratoni, 3 triatloni jpm.
#000019
2019. aasta lõpus algas minu võitlus tundmatu südamehaigusega. Lubasin endale, et ühel päeval jooksen ma jälle. 2021. aasta 2. oktoobril täitsin selle lubaduse.
#000020
Selles blogis räägin enamasti jooksmisest ja treeningutest, aga jagan ka mõtteid toidu, tervise, kodu loomise ja muudel teemadel.
#000021